XLIII 



alt som er knyttet til den danske Krone. Ved „botanisk Undersøgelse" 

 tænkte han ikke paa en udviklingshistorisk, morfologisk eller anatomisk 

 Undersøgelse af de enkelte Arter, saaledes som f. Ex. i Raunkiærs endnu 

 ikke publicerede Værk om „Danske Blomsterplanter", men paa Floraen 

 og Vegetationen som Helhed. Ved Flora forstaas, som han har ud- 

 viklet i „Plantesamfund", Lister over et Lands (eller en Egns) Arter 

 og disses Fordeling efter Landsdele, men til dette Raastof bør knytte 

 sig Besvarelsen af en Række Spørgsmaal om Grundene til Fordelings- 

 maaden og Floraens Historie i samme Land (Indvandringsveje , Ind- 

 vandringsti d m. m.). Ved Vegetation tænkes paa Plantedækket, 

 Plantesamfundenes Form og Fordeling og alle de Spørgsmaal, som 

 hermed staa i Forbindelse. Han gjennemgik nu, hvad der var gjort i 

 disse to Retninger for Dansk Vestindien, Grønland, Island, Færøerne og 

 Danmark i snævrere Forstand, og kom til følgende Resultater: For 

 Testindien er der særdeles meget tilbage at gjøre, men man kan vist 

 endnu ikke optage en planmæssig omfattende Undersøgelse; det maa 

 vist foreløbig overlades til Tilfældet, det vil sige, til de Botanikere, der 

 tilfældigvis have Lyst og Lejlighed til at rejse derud, at supplere, hvad 

 vi nu vide. Grenland er et af de bedst undersøgte Lande, fordi der nu i 

 en Snes Aar har været saa at sige aarligt udsendt Expeditioner derhen, 

 og der ogsaa af og til har været Botanikere med disse. Vi have saa- 

 ledes Floraer over alle Plantegrupper, Forsøg paa Udredning af de 

 floristiske Forskjelligheder i de forskjellige Egne og af Indvandrings- 

 vejene m. m. , og vi have en Oversigt over Vegetationens forskjellige 

 Former. Her er. selvfølgelig endnu grumme meget at gjøre; en dygtig 

 Florist vil paa en selvstændig Expedition over en længere Strækning 

 sikkert finde meget nyt, og Vegetationen trænger til fornyet og fuld- 

 komnere Bearbejdelse. Den mindst kjendte Del er naturligvis Østgrøn- 

 land, men vi have jo nu Udsigt til, at et stort Fremskridt vil blive gjort 

 her i de nærmeste Aar. Med Hensyn til den fremtidige Undersøgelse af 

 Grønland bør man vedblivende støtte sig til Grønlandskommissionen og 

 dens Expeditioner: der vil ganske vist derved komme noget tilfældigt 

 ind i den botaniske Undersøgelse, fordi Kommissionen fortrinsvis har 

 geologiske og geografiske Form aal, men saa koster den paa den anden 

 Side heller ikke direkte noget for Botanikerne, og med det meget, der 

 allerede er gjort, tør man vel nok foreløbig lade det gaa paa denne 

 Maade. — Island er det i botanisk Henseende slettest kjendte af alle til 

 Danmark knyttede Lande, skjønt vi have gode Begyndelser til Floraer 

 og ogsaa Vegetationsskildringer ; men vi have f. Ex. endnu ingen sikker 

 Forestilling om de floristiske Forskjelligheder i Landets forskjellige 

 Dele, kunne endnu mindre tage fat paa Spørgsmaalene om Floraens 

 Historie og Eorhold til Nabolandenes. Hvad vi vide, er i den Grad 

 brudstykkeagtigt, at et overordentlig stort Arbejde her forestaar. Heldig- 

 vis er der jo nu dygtige islandske Botanikere, og til dem og til Andre, 

 hvem Tilfældet fører derop, maa vi vistnok foreløbig overlade Under- 

 søgelsen. Naar andre nærliggende Undersøgelser ere gjorte, bør Islands 

 botaniske Undersøgelse imidlertid planmæssig optages. — Færoerne. For 

 tre Aar siden fik Prof. W. en, længe paatænkt, planmæssig botanisk 



4* 



